**Termat e referencës**

**Zhvillimi i një animacioni për sigurinë në internet**

1. **Qëllimi**

 Qëllimi kryesor është zhvillimi i një animacioni me gjatësi prej rreth 1 minuti, që bën përcjelljen e porosisë për sigurinë në internet te fëmijët e Kosovës dhe informimin e publikut të përgjithshëm me disa nga rreziqet që mund të hasen gjatë përdorimit të internetit.

Në vazhdimësi të aktiviteteve që zhvillohen për përmbushjen e qëllimit të projektit për rreziqet me të cilat përballen fëmijët kur përdorin internetin të pakontrolluar dhe pa monitoruar nga të rriturit, është realizimi i një animacioni që përcjell porosinë e internetit të sigurt për fëmijët.

Projekti është duke u implementuar nga Qendra për studime të avancuara FIT dhe mbështetet nga skema e granteve (DSP).

Ky grant është financuar nga projekti Promovimi i Shoqërisë Demokratike (DSP) – i financuar nga Agjencia Zvicerane për Zhvillim dhe Bashkëpunim (SDC) dhe Ministria e Punëve të Jashtme e Danimarkës (DANIDA) dhe menaxhuar nga Fondacioni Kosovar për Shoqëri Civile (KCSF).

1. **Përshkrimi i aktiviteteve**

Qendra për studime të avancuara FIT po kërkon shërbimet e një kompanie/individi:

* Për krijimin (përgatitjen dhe editimin final) të një animacioni me gjatësi rreth 1 minutë;
* Zhvillimi i konceptit/skenarit në bashkëpunim me Qendrën FIT;
* Animacioni duhet të jetë origjinal, kreativ dhe të paraqesë fëmijë të komuniteteve të ndryshme dhe nga shtresat e ndryshme shoqërore.
1. **Plani i Punës**

E gjithë puna duhet të përfundojë në afat prej 20 ditësh, pasi të nënshkruhet kontrata. Afatet kohore do të jenë sipas aktiviteteve me poshtë.

**Aktivitet** **Koha**

Takimi me anëtaret e Qendrës FIT 1 ditë

Takimi dhe hartimi i konceptit/skenarit 5 ditë

Realizimi dhe editimi i animacionit 13 ditë

Prezantimi i animacionit para anëtarëve të Qendrës FIT 1 ditë

1. **Rezultat**
* Përgatitja e skenarit
* Realizimi i animacionit
* Publikimi i animacionit dhe vendosja në rrjete sociale
1. **Kërkesat**

Kompania apo individi duhet plotësojë disa kushte:

* Përvojë pune së paku 3 vitet e fundit, në hartimin e skenarëve, realizimin dhe editimin e animacioneve.
* Referenca mbi punët e kryera.
* Oferta teknike, ku përfshihen resurset humane dhe pajisjet teknike.
* Statutin legal dhe certifikatën e regjistrimit për kompaninë
* Numrin e regjistrimit fiskal
* Personi kontaktues me informatat përkatëse
* Oferta financiare
* CV e kompanisë/stafit/individëve ose dokumente tjera të cilat pasqyrojnë përvojën e punës.
1. **Kriteret për përzgjedhjen e kompanisë apo individit**
* Përvoja e punës në ketë fushë veprimtari – 20 pikë
* Praktika dhe referencat në realizimin e punëve – 20 pikë
* Propozim ideja, mënyra e qasjes – 30 pikë
* Kostoja efeciente e punës – 20 pikë
* Kualifikimi i individit apo stafit të kompanisë – 10 pikë

Oferta me përshkrimin teknik dhe financiar të bazuar në këto terma të referencës, kompanitë dhe individët duhet të dërgohen jo më larg se me datë 24 gusht 2018 në ora 16:00. Për më shumë informata mund t’i drejtoheni Liridon Latifi, info@fit-ks.org, teuta.zymeri@gmail.com

Ofertat mund të dërgohen me email ose përmes postës në adresat e mëposhtme (njëra nga format është e mjaftueshme):

**Për**: Liridon Latifi, Qendra për studime të avancuara FIT

**Subjekti:** Zhvillimi i animacionit për sigurinë e fëmijëve në internet

**Adresa**: Rruga Eqrem Qabej 166, 10000 Prishtinë

Email info@fit-ks.org, teuta.zymeri@gmail.com